MØTE I TOPPIDRETTSUTVALGET                                03.03.25
Tilstede: Sigurd, Bente, Tom, Frode
SAKER:
1. Kort gjennomgang av VM. Bra gjennomført mesterskap selv om det var litt støy i forkant. (rabies, fluor m.m) Ser en utfordring med doble kvoter som arrangør og forventninger om å fylle plassene fra enkelte hold. Uttak gikk allikevel forholdsvis smertefritt. Fornøyde utøvere, og mange gode resultater.

2. Uttak: Barmark har vært tidlig ute og tatt ut et landslag for kommende sesong. Dette er også offentliggjort. Tanken bak er god da barmarks sesongen i år starter på våren. Utfordringen er at det er nedfelt i toppidrettsmodellen at man er på landslag fra 01.05 til 01.05 neste år. Vi har altså et landslag som har kontrakt til 01.05 allerede. Dette innebærer at det nye landslaget ikke vil være fungerende før etter denne datoen. Sportssjef vil utarbeide kontrakter og sende ut i god tid før det. Det er også litt uheldig at de som ikke kom med videre fikk info om dette via sosiale medier og ikke gjennom personlig kontakt i forkant av uttak. Viktig at vi presiserer rundt uttak og prosess i toppidrettsmodellen. Og at all informasjon rundt uttak skal komme fra toppidrettsutvalget og ikke via andre kanaler. Det blir og viktig å presisere at det er toppidrettsutvalget som foretar uttak både til mesterskap og landslag, ikke komiteene. (Men det er allikevel naturlig å ha en gjennomgang av kandidater i de ulike komiteene også i forkant av uttak) Vi ser det trengs enda mer konkrete kriterier for uttak i toppidrettsmodellen. Og viktigheten av at alle vet hvor de kan lese seg opp på innholdet i modellen, Dette vil skape mer forutsigbarhet for utøverene, Ellers så ble det tatt ut 4 juniorer på barmarkslaget. Det må presiseres at dette ikke er et juniorlag, men utøvere i junior alder som er vurdert til å kunne delta på landslaget på lik linje med seniorene. Mulig vi også bør endre landslagsåret for barmark til å gå fra 1 januar til 1 januar påfølgende år. Sportssjef legger inn forslag til uttaks kriterier for de ulike grenene inn i toppidrettsmodellen. 

3. Toppidrettsmodellen: Det ble drøftet forslag til endringer og presiseringer. Dette med tanke på å skape mest mulig forutsigbarhet for utøverne. Sportssjef utarbeider et utkast til revidert modell som representantene i utvalget legger fram for sine respektive komiteer i løpet av mars.


4. Budsjett, Nærmere postering og gjennomgang vil skje på neste møte. Det bør sees i sammenheng med utarbeidelse av samlingsplan for de ulike lagene.

Neste møte 31.03.2025

04.03.25 Frode S Myrvang
Sportssjef
